Medžiojamasis fazanas

Apie miestą Italijoje žr. Fazanas (Italija).

 Phasianus phasis

 natūraliai papitę 
 introdukuoti

Medžiojamasis fazanas (Phasianus colchicus) – vištinių paukščių (Galliformes) būrio, fazaninių (Phasianidae) šeimos paukščių rūšis. 

Išskiriami 33 porūšiai.

Paplitimas 
Savaime paplitę Azijoje, bet buvo plačiai introdukuoti įvairiose Žemės vietose, įskaitant ir Lietuvą.

Gyvenamas biotopas 
Gyvena miškuose ir krūmynuose.

Savo natūralaus paplitimo kraštuose medžiojamieji fazanai gyvena atviruose miškuose arba pievose, bet yra gerai prisitaikęs ir prie kitų buveinių, pavyzdžiui, dirbamų laukų.

Elgsena 
Patinai poliginiški. Jų gražus plunksninis apdaras vilioja pateles, tad viename „hareme“ jų gali būti iki 18. Patelės maitinasi su teritoriniu patinu iki šešių savaičių, kad sukauptų riebalų atsargas vėlesniam perėjimui. Tuo pačiu patinas budriai saugo savo pateles nuo plėšrūnų ir kitų patinų.

Per piršlybų pasirodymus patinas bėgioja aplink kiekvieną patelę su beveik žeme besivelkančiais sparnais, sukioja uodegą ir kitaip puikuojasi prieš jas, bet kuomet jos pradeda perėti, dėmesys joms nutrūksta.

Lizdų laikotarpis trunka nuo kovo iki rugpjūčio, o pats pikas - balandžio-birželio mėn. Lizdus suka ant žemės nedidelėje įduboje kurioje yra mažai lizdo medžiagos (žolės arba lapų) arba jos visai nėra. Lizdas paprastai yra gerai paslėptas žemės ūkio paskirties žemėse arba miško pakraščiuose augalijoje po medžiu ar krūmu.

Deda nuo 8 iki 14 kiaušinių. Peri tik patelė apie 22-25 dienas. Išsiritę iš karto palieka lizdą. Sulaukę 12-14 dienų, jie jau gali atlikti trumpus skrydžius, nors dar pirmąsias dvi savaites po išsiritimo yra priklausomi nuo vabzdžių maisto. Jaunikliai maitintoją palieka po 8-11 savaičių. Per metus išveda vieną jauniklių vadą.

Išsigandęs medžiojamasis fazanas mieliau bėga, nei skrenda nuo pavojaus. Naktį jis nakvoja medžiuose. Pakilimas skrydžiui yra triukšmingas. Jie gali greitai skristi, tačiau nepajėgia skristi ilgų atstumų. Jie turi trumpus suapvalėjusius sparnus ir ilgas smailias uodegas, tad skrydžio metu labai pastebimi. Gali skristi 43-60 km/h greičiu, tačiau persekiojami skrenda 95 km/h greičiu.

Mityba 
Maitinasi ant žemės, daugiausia grūdais, įvairiomis sėklomis, vaisiais, lapais, vabzdžiais, bestuburiais.

Apibūdinimas 
Suaugęs fazanas patinas yra 75-89 cm ilgio, įskaitant su ilga, dažnai sudarančia pusę viso kūno ilgio 45–50 cm uodega. Patelės smulkesnės – 53-62 cm ilgio, iš kurio 20–25 cm yra uodega.

Priklausomai nuo porūšio, patinų svoris 0,770-1,990 kg, patelės 0,545-1,450 g. Centrinėje Europoje introdukuotų fazanų patinai vidutiniškai sveria apie 1,4–1,5 kg, patelės 1,1–1,4 kg. Atstumas tarp išskleistų abiejų sparnų galų 70-90 cm.

Patinų plunksninis apdaras labai spalvingas, priešingybė su šviesiai rudu ir margu atspalviu patelėms. Medžiojamieji fazanai turi tvirtą snapą ir keturpirščias stiprias kojas su stipriais nagais, pritaikytas žemėje ieškoti maisto. 

Jaunų fazanų plunksninis apdaras panašus į suaugusių patelių apdarą, bet su trumpesnėmis uodegomis. Po maždaug 10 savaičių pas jaunus patinėlius pradeda vystytis suaugusių požymiai – ima ryškėti krūtinėlės, nugaros ir galvos plunksninis apdaras.

Šaltiniai

Nuorodos 
 xeno-canto.org / Common Pheasant · Phasianus colchicus · Linnaeus, 1758 (medžiojamųjų fazanų balso įrašai)
 youtube.com / Common pheasant | Phasianus colchicus | Bažant obecný (vaizdo įraše mediojamųjų fazanų porelė)

Galerija 

Fazaniniai